Égzengő

Hegyvidéken, **délibáb**on,
nyargal hetykén héthatáron,
**vihar**t terel két tenyérrel,
hogy ne süssön olyan hévvel
fent a **nap**, az óriási,
fátyol-árnyék, felhő-tálnyi.
S furulyázik összes ujja,
a **felhők**et összefújja,
hangja, mint a bőszült **orkán**
vörös éggel lángol torkán,
sőt, ha társa szembe halad,
**szikrát bont a mennyboltozat**.
S majd, ha mérgét kidörögte,
száz kis lepke lengi körbe,
szárnyuk végén apró festék,
**szivárvány**os, nyári esték.

Varga Emese Sarolta

1.Olvasd el a vers kiemelt szavait!

Mi a közös bennük, mivel kapcsolatosak? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Mit jelentenek a szavak? Magyarázd meg!

orkán \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vihar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

szikrát bont a mennybolt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Mire gondoltam? Segítenek a vers szavai.

|  |  |
| --- | --- |
| Úton megyen, nem poroz,Vízen megyen, nem csobog. Nádon megyen, nem suhog,Sáson megyen nem suhog.Eső érik, nem ázik,Ha fagy éri, nem fázik. |  |
| Rossz időben sosem látszik, jó időben himbálódzik, nagy melegben táncot jár, szemed előtt meg nem áll.  |  |
| Hol vizet önt, hol havat int,Hol jeget szór fejedre,S elszáll - pedig szárnya sincsen - Nyugatra, keletre. |  |
| Híd, de sosem építették.Hét színe van, egy se festék.Földből nyúlik mindkét vége,Mégis felvezet az égbe |  |

4.Rajzold le az egyik szót!

|  |
| --- |
|  |

Megoldás:

1. időjárás

2. viharos erejű szél

heves esőzéssel vagy havazással kísért erős szél, amely gyakran mennydörgéssel és villámlással is együtt jár.

3. villámlik

|  |  |
| --- | --- |
| **Úton megyen, nem poroz,****Vízen megyen, nem csobog.** **Nádon megyen, nem suhog,****Sáson megyen nem suhog.****Eső érik, nem ázik,****Ha fagy éri, nem fázik.** | Napsugár |
| **Rossz időben sosem látszik,** **jó időben himbálódzik,** **nagy melegben táncot jár,** **szemed előtt meg nem áll.**  | Délibáb |
| **Hol vizet önt, hol havat int,****Hol jeget szór fejedre,****S elszáll - pedig szárnya sincsen - Nyugatra, keletre.** | Felhő |
| **Híd, de sosem építették.****Hét színe van, egy se festék.****Földből nyúlik mindkét vége,****Mégis felvezet az égbe** | Szivárvány |